
Kako se tumači ***[hadis](https://pitajucene.com/search/Hadis/questions/ "Pretraži pitanja o hadisima")***: “Snažan vjernik je bolji i Allahu draži od slabog vjernika…”


* 
* 
* 
* 
* 
* 
* 

 
Kako se tumači hadis – Snažan vjernik je bolji i Allahu draži od slabog vjernika?

Ebu Hurejre prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selleme, kazao: “Snažan vjernik je bolji i Allahu draži od slabog vjernika, a u obojici ima dobra.” (Muslim u Sahihu).


Pod snagom koja se spominje u ovom hadisu se podrazumjeva odlučnost da se bude prvi u svim stvarima koje su vezane za onaj svijet.Onaj ko posjeduje ovakvu osobinu ima veću spremnost i odlučnost prilikom susreta sa neprijateljem u borbi i brže se odlučuje za džihad. Takav ima veću spremnost prilikom naređivanja dobra i odvraćanja od zla i bolje podnosi iskušenja koja ga zadese na tom putu. Jak vjernik ima veću želju za namazom, postom, zikrom i drugim dobrim djelima. Aktivniji je po pitanju činjenja dobrih djela i ustrajniji je u tome…” (Šerhu-n-Nevevi ala Muslim, 16/215)


Ibn-l-Dževzi veli: “Snaga koja je spomenuta u ovom hadisu podrazumjeva odlučnost i želju, a ne tjelesnu snagu.” (Kešfu-l-muškili min ehadisi-s-sahihajni, 3/552)


U djelu Hašijetu-s-sindi ala suneni Ibn Madže (1/41) stoji: ” Riječi :Snažan vjernik znače snagu koja je potrebna da se čine dobra djela, zatim snagu koja je potrebna da se podnosi teškoća prilikom činjenja ibadeta i strpljivost na nedaćama.”


Snažan vjernik je onaj vjernik koji radi dobra djela, a kloni se loših, te prilikom boravka među ljudima, trpi njihove uvrede. (Fejsal b.Abdi-l-Aziz En-Nedždi, Tetrizu-r-rijadi-s-salihin,1/90)


U komentaru knjige Četrdeset Nevevijevih hadisa (1/75) ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")*** veli: “Pod pojmom snažan vjernik koji se spominje u hadisu se ne podrazumjeva onaj ko je fizički jak i ima jake mišiće, nego onaj ko je snažan i jak u svojoj vjeri…”


Prof. ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


Preuzeto sa stranice <https://subuluselam.wordpress.com> koju uređuje prof. Senad Muhić


